10/08/2016 | Administración LocalMunicipal
Moeche
Aprobación da convocatoria e bases para a formación dunha bolsa de traballo para a provisión en réxime de interinidade de postos de auxiliar administrativo

A Alcaldía de Moeche, por resolución de data 5 de agosto de 2016 resolveu aprobar a convocatoria e as bases que han de rexer para a formación dunha bolsa de traballo para a provisión en réxime de interinidade de postos de auxiliar administrativo do Concello de Moeche BASES PARA A FORMACIÓN DUNHA BOLSA DE TRABALLO PARA A REALIZACIÓN DE CONTRATACIONS LABORAIS TEMPORAIS E NOMEAMENTOS DE FUNCIONARIOS INTERINOS DE POSTOS DE AUXILIAR ADMINISTRATIVO 1.ª.–Obxecto. Constitúe o obxecto das presentes bases a aprobación da convocatoria e a regulación do proceso selectivo, mediante o procedemento de concurso libre, para a para a formación dunha bolsa de traballo para a provisión en réxime de interinidade de postos de auxiliar administrativo, encadrados na escala de Administración xeral, subescala administrativa, grupo “C2” do Concello de Moeche. O obxecto da interinidade é a realización das tarefas administrativas propias da subescala de auxiliar administrativo, tamén deberá realizar aqueloutras tarefas que lle poidan ser encomendadas polos órganos municipais competentes ou polo seu superior xerárquico para a satisfacción das necesidades propias do servizo 2.ª.–Requisitos dos aspirantes.1. Para poder participar no proceso selectivo, as persoas aspirantes haberán de reunir os seguintes requisitos: a) Ser español ou nacional doutro Estado, estes últimos, de acordo co disposto no artigo 57 do EBEP. b) Ter cumpridos dezaseis (16) anos de idade e non exceder a idade máxima de xubilación forzosa. c) Estar en posesión do título de Enseñanza secundaria obrigatoria, graduado escolar ou equivalente No caso de titulacións obtidas no estranxeiro deberase estar en posesión da credencial que acredite a súa homologación. d) Non ter sido separado mediante expediente disciplinario do servizo de calquera das Administracións Públicas, nin estar incurso en causa de incapacidade ou incompatibilidade para o exercicio de funcións públicas de conformidade coa Lei 53/1984, do 26 de decembro, de incompatibilidades do persoal ao servizo das Administracións Públicas. Idénticos requisitos seralles esixido aos nacionais dos demais estados membros da Unión Europea no seu caso. f) Non padecer enfermidade ou eiva física que impida o desempeño das correspondentes funcións. Os requisitos anteriores deberanse reunir con referencia ao último día do prazo de presentación de instancias, e manterse durante todo o proceso selectivo.3.ª.–Presentación de instancias. As instancias de participación, dirixidas á Alcaldesa, presentaranse no Rexistro Xeral do Concello, durante o prazo de 10 días naturais a partir do seguinte ao de publicación do anuncio da convocatoria no Boletín Oficial da Provincia, de acordo co modelo que se achega como anexo I. Poderán tamén remitirse na forma determinada no artigo 38.4 da Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común (LRXAP). Se conforme a este precepto se presenta a instancia a través das oficinas de correos, deberá aparecer o selo na propia solicitude. Doutro modo, a data de anotación no Rexistro xeral será a que se teña en conta para todos os efectos. Para o obxecto de coñecer a presentación das instancias noutros rexistros ou en correos e poder realizar o seu seguimento, as persoas solicitantes deberán comunicalo durante o mesmo prazo de presentación de instancias, remitindo copia da solicitude presentada e xa rexistrada, mediante algunha das seguintes opcións: 1. Fax ao número: 981 404 200.2. Correo electrónico dirixido a: correo@moeche. es indicando como asunto: CONVOCATORIA AUXILIARES ADMINISTRATIVOS Neste suposto enviarase copia escaneada da solicitude rexistrada. As persoas aspirantes farán constar na instancia que reúnen tódos os requisitos sinalados na Base 2.ª, e achegarán inescusablemente os seguintes documentos: 1. Fotocopia compulsada do DNI ou pasaporte.2. Relación dos méritos que aleguen para a súa avaliación na fase do concurso, de acordo co modelo que se achega como anexo a estas bases.3. Documentación acreditativa dos méritos alegados, segundo o establecido na base 7.ª, en orixinal ou fotocopia cotexada por fedatario público ou por funcionario competente. Non se tomarán en consideración nin serán valorados aqueles méritos que non se aleguen e non queden debidamente acreditados, en tódolos seus extremos, dentro do prazo de presentación de instancias.4. Fotocopia cotexada do Celga III, título de iniciación ou titulación equivalente. Para que teñan validez neste proceso selectivo, os documentos que se presenten deberán estar expedidos nalgunha das linguas oficiais na Comunidade Autónoma de Galicia (galego ou castelán). Coa presentación da instancia para tomar parte no proceso selectivo entenderase que os/as interesados/as aceptan e acatan todas e cada unha das bases desta convocatoria.4.ª.–Admisión de persoas aspirantes.1.–Rematado o prazo de presentación de instancias, a Alcaldesa ditará resolución no prazo de 8 días naturais, que se publicará no Taboleiro de Edictos do Concello e na páxina web municipal: www.concellodemoeche.com, no que se declarará aprobada a listaxe provisional de persoas admitidas e excluídas, con indicación, se é o caso, das causas de exclusión e outorgarase un prazo improrrogable de 5 días hábiles seguintes á publicación da dita resolución, para presentar as reclamacións oportunas ou emenda de defectos, nos termos do art.71 da LRXAP. De non existir persoas excluídas, aprobarase con carácter definitivo a lista de persoas admitidas.2.–Transcorrido o prazo de emenda de defectos, a alcaldesa elevará a definitiva a listaxe provisional, no caso de non presentarse reclamacións, ou resolverá as reclamacións e declarará aprobada a listaxe definitiva de persoas admitidas e excluídas, que se publicará no taboleiro de edictos do Concello e na páxina web municipal: www.concellodemoeche.com 5.ª.–Comisión de valoración. A designación dos membros da Comisión, titulares e suplentes, farase na resolución da Alcaldía pola que se aprobe a lista definitiva de admitidos/as e excluídos/as. A Comisión de Valoración estará composta por un/ha presidente/a, un/ha secretario/a e catro (4) vogais. Os seus membros deben pertencer a un corpo, escala ou categoría profesional para o ingreso no cal se requira unha titulación de nivel igual ou superior ao esixido para participar no proceso selectivo. A Comisión non poderá constituírse nin actuar sen a asistencia de máis da metade dos membros (titulares ou suplentes, indistintamente). En todo caso, será precisa a asistencia do/a presidente/a e do/a secretario/a. Os membros da Comisión deberán absterse de intervir, comunicándollo á autoridade competente, cando concorran neles circunstancias das previstas no artigo 28 da LRXAP. Asemade, as persoas aspirantes poderán recusar os membros do tribunal cando concorran as ditas circunstancias, consonte ao artigo 29 da mesma lei. A Comisión queda facultada para resolver as dúbidas que se presenten e tomar os acordos necesarios para a boa orde do proceso selectivo en todo o non previsto nas bases. Para os efectos de percepción de asistencias, a Comisión terá a categoría segunda (2.ª) das sinaladas no Real Decreto 462/2002 do 24 de maio, sobre indemnizacións por razón do servizo.6.ª.–Contido, desenvolvemento e cualificación do concurso. A resolución da Alcaldía aprobando a listaxe definitiva de persoas admitidas e a composición da Comisión, que se publicará no taboleiro de anuncios do Concello e na páxina web municipal: www.concellodemoeche.com, fixará tamén a data e máis a hora na que deberá constituírse así como o día, lugar e a hora para a realización da valoración dos méritos. A fase de concurso, consistirá na valoración dos méritos alegados dentro do prazo de presentación de instancias e debidamente acreditados polas persoas aspirantes, consonte ao seguinte: Baremo a) Experiencia profesional.  Polos servizos prestados no Concello de Moeche en prazas de auxiliar administrativo ou de categoria superior sempre que se atopen encadradas na escala de Administración xeral, ou tendo carácter laboral desempeñaran fnuncions análogas as do posto a desempeñar: 0,30 puntos por mes de servizo completo ou fracción superior aos 15 días.  Polos servizos prestados na Administración local en prazas de auxiliar administrativo ou de categoria superior sempre que desempeñaran fnuncions análogas as do posto a desempeñar: 0,20 puntos por mes de servizo completo ou fracción superior aos 15 días.  Polos servizos prestados noutra Administración pública diferente da local en prazas de análoga natureza ou categoría 0,10 puntos por mes de servizo completo ou fracción superior aos 15 días. Establécense as dúas opcións seguintes para acreditar documentalmente os extremos anteriores: 1. Certificado de servizos previos expedido polo/a funcionario/a competente ou polo órgano de xestión de persoal competente.2. Informe de vida laboral acompañado ineludiblemente polos contratos de traballo alegados. Dos documentos anteriores presentaranse orixinais ou fotocopias debidamente cotexadas. Os contratos prestados en réxime de xornada parcial puntuaranse segundo a súa duración proporcionalmente á xornada ordinaria de 37,5 horas semanais. b) Formación.1. Cursos de formación, recibidos e acreditados, cuxo contido estea directamente relacionado coas funcións propias da praza obxecto da convocatoria e que foran convocados, impartidos ou homologados polas Administracións Públicas, Universidades, Colexios profesionais, Organizacións sindicais e Cámaras de Comercio. Valoración dos cursos:  Ata 10 horas: 0,5 puntos.  Por cada curso de 10 a 25 horas: 0,15 puntos.  Por cada curso de 26 a 50 horas: 0,30 puntos.  Por cada curso de 51 a 75 horas: 0,45 puntos.  Por cada curso de 76 a 100 horas: 0,60 puntos.  Por cada curso de 101 a 200 horas: 0,75 puntos.  Por cada curso de 201 a 301 horas: 1,00 puntos.  Por cada curso de máis de 300 horas: 1,50 puntos.  En todos os casos valoraranse unha soa vez os cursos relativos a unha mesma materia, aínda que se repetira a súa participación, e valorarase unicamente o de nivel superior ou avanzado Non se valorarán os cursos que non acrediten as datas de realización e as horas de duración. Así mesmo non se valorarán, os pertencentes a unha carreira universitaria, os de doutorado, os derivados de procesos selectivos e os diplomas relativos a xornadas, seminarios, simposios e similares. A formación complementaria acreditarase mediante título correspondente ou certificado da entidade/organismo que realizou a actividade formativa, orixinais ou fotocopias debidamente cotexadas c) Coñecemento de lingua galega (só se valorará o nivel máis alto).  Curso/Validación do Celga 4 ou perfeccionamento do galego: 0,25 puntos.  Curso de linguaxe administrativa galega nivel medio: 0,50 puntos.  Curso de linguaxe administrativa galega nivel superior: 1,00 puntos. Acreditarase mediante o título correspondente ou certificado da entidade/organismo competente, en orixinal ou fotocopias debidamente cotexadas 7.ª.–Criterios de desempate. De producirse un empate na putuación final darase prioridade a quen tivera maior punuación no apartado a) experiencia profesional e de persistir o empate irase dando prioridade a quen tivera maior puntuación nos apartaos sucesivos, De continuar o empate resolverase por sorteo 8.ª.–Resultados da selección. A Comisión publicará no Taboleiro de Edictos da Corporación e na páxina web municipal, no mesmo día en que se acorde, a relación de puntuacións outorgadas e elevará á Alcaldía proposta da relación de persoas presentadas por orde de puntuación para integrar a bolsa de traballo para os efectos de ser nomeadas persoal funcionario interino ou laboral temporal cando proceda para cubrir a renuncia ou situacións de incapacidade temporal, maternidade ou paternidade do persoal municipal.9.ª.–Chamamento dos aspirantes. O nomeamento dos aspirantes efectuarase atendendo á súa clasificación na bolsa de traballo, por orde decrecente de puntuación, Os chamamentos realizaranse por vía telefónica efectuándose, como mínimo, dúas chamadas. Coa finalidade de posibilitar a mellor tramitación do procedemento, os interesados son responsables de comunicarlle ao Concello calquera alteración do seu número de contacto. O empregado público que efectúe as chamadas fará constar mediante dilixencia a disposición do interesado a cubrir interinamente a praza que corresponda. De non atender as chamadas, entenderase que o aspirante desiste de cubrir a praza. Os aspirantes que sendo requiridos para o seu nomeamento renuncien a el dúas veces seguidas ou non poidan ser chamados por causa non imputable á Administración, pasarán a ocupar a derradeira posición na bolsa de traballo para os efectos de novos nomeamentos. O mesmo proceso aplicarase a aquelas persoas que renuncien o desempeño do seu posto de traballo unha vez iniciada a prestación. A bolsa de traballo terá unha vixencia dun (1) ano, prorrogable por outro máis 9.ª.–Presentación de documentación. A persoa aspirante proposta presentará, no prazo de tres (3) días hábiles contados dende que se faga público o resultado da selección, os documentos acreditativos de que reúne todos e cada un dos requisitos esixidos na base 2.ª desta convocatoria:  Copia compulsada do título esixido nas presentes bases.  Declaración xurada de non estar separado/a mediante expediente disciplinario do servizo de calquera das Administracións Públicas, de non estar en situación de suspensión de funcións, nin estar inhabilitado/a para o exercicio de funcións públicas.  Declaración xurada de non estar incurso en causa de incompatibilidade ou incapacidade.  Certificado médico de non padecer enfermidade nin eiva física que impida o normal desenvolvemento das funcións correspondentes ao posto. Se a persoa aspirante proposta tivese a condición de funcionario/a público, estará exenta de xustificar documentalmente as condicións ou requisitos xa demostrados para obter o seu anterior nomeamento debendo, en tal caso, presentar certificado da Administración/organismo do que dependan, acreditando a súa condición e cantas circunstancias consten na súa folla de servizos. Se dentro do prazo indicado, salvo casos de forza maior, a persoa aspirante proposta non presentase a documentación ou non acreditase reunir os requisitos esixidos, non poderá ser nomeada e quedarán anuladas todas as súas actuacións, sen prexuízo das responsabilidades en que incorrera por falsidade.10.ª.–Nomeamento ou contratación laboral temporal. Unha vez presentada a documentación, a Alcaldía decretara a contratación laboral ou o nomemento como funcionario/a interino da persoa aspirante proposta pola Comisión de Valoración, sendo nulo o nomeamento de quen estea incurso en causas de incapacidade específica conforme á normativa vixente. A persoa nomeada deberá tomar posesión no prazo de dous (2) días hábiles a partir da data de notificación da resolución do nomeamento, debendo prestar previamente xuramento ou promesa de conformidade co establecido no RD 707/1979, do 5 de abril, e virá obrigado a prestar a súa xornada de traballo na medida e forma requiridas polo interese do servizo, de acordo coa lexislación aplicable. Mentres non tome posesión do posto e non se incorpore ao posto de traballo, o/a nomeado/a non terá dereito a percepción económica de ningunha clase.11.ª.–Normas finais. Primeira. –Para todo o non previsto nestas Bases será de aplicación supletoria o establecido na Lei 7/1985, de 2 de abril, reguladora das bases do réxime local, na Lei 5/1997 de Administración local de Galicia, Real Decreto 896/1991, do 7 de xuño, polo que se establecen as regras básicas e os programas mínimos aos que debe axustarse o procedementode selección de funcionarios ao servizo das Entidades Locais, Real Decreto 364/1995 polo que se aproba o Regulamento xeral de ingreso do persoal ao servizo da administración xeral do Estado e de provisión de postos de traballo e promoción profesional dos funcionarios civís da administración xeral do estado e demais lexislación vixente de aplicación. Segunda. –Agás a convocatoria, que se publicará segundo se establece na base 3.ª, os sucesivos actos e comunicacións que se deriven da celebración deste proceso selectivo faranse públicos só a través do Taboleiro de Anuncios da Casa do Concello e na páxina web municipal www.concellodemoeche.com. Terceira. –Todos os actos administrativos derivados desta convocatoria e da actuación do órgano de selección, poderán ser impugnados polos interesados nos casos e na forma establecidos pola Lei de procedemento administrativo e normas vixentes concordantes. ANEXO 1 MODELO DE INSTANCIA D./D.ª _____________________________________________________________________, de _____ anos, con DNI _______________________ e domicilio en __________________________________________________, n.º ____, piso ____ C. P. ___________, da localidade _________________________, e teléfono __________________, correo electrónico _________________________________________ EXPOÑO: I. Que desexo participar no proceso selectivo convocado polo Concello de Moeche para a formación dunha bolsa de traballo para a provisión interina de postos de Auxiliar administrativo. II. Que reúno todos os requisitos esixidos referidos á data de finalización do prazo sinalado para a presentación da solicitude nas bases de selección, que coñezo e acepto, e que son certos os datos que figuran nesta instancia, e comprométome a xustificalos documentalmente cando sexa requirido para iso. Polo exposto, SOLICITO: 1.º. Ser admitido no proceso para a formación dunha bolsa de traballo para a provisión interina de postos de auxiliar administrativo, achegando para estes efectos a seguinte documentación:  DNI, pasaporte ou documento de identidade correspondente ao estado de procedencia.  Título esixido para tomar parte no procedemento ou documentación xustificativa pertinente cando aínda non se dispoña del.  Relación dos méritos alegados e documentación acreditativa destes.  Certificado Celga 3 ou documento equivalente. Moeche, ____ de ____________ de 2016. (sinatura) Asdo. (nome e apelidos) SRA. ALCALDESA DO CONCELLO DE MOECHE” Relación dos méritos que se achegan: a) Experiencia profesional: b) Formación: b.2) Coñecemento de lingua galega Nivel En Moeche, ____ de ____________ de 2016. (sinatura) Moeche, 5 de agosto de 2016. A alcaldesa Asdo.: Beatriz Bascoy Maceiras